La Llei 8/2003, de 24 d'abril, de sanitat animal, estableix, entre les seves finalitats, la prevenció, la lluita, el control i l'erradicació de les malalties dels animals a través de l'adopció de les mesures sanitàries adequades en funció del risc sanitari, i d'acord amb els coneixements tècnics i científics en cada moment.
La tuberculosi bovina és una malaltia de declaració obligatòria a la Unió Europea i forma part dels programes nacionals d'erradicació de malalties de compliment obligatori regulats en el Reial decret 2611/1996, de 20 de desembre.
Aquests programes, juntament amb els de control i vigilància aprovats, estableixen les mesures que han de dur-se a terme per controlar la malaltia.
Mitjançant la Decisió número SANTE/VP/2019/ES/SI2.798234 de la Comissió, de 29 de gener de 2019, es van aprovar els programes anuals i plurianuals i la contribució financera de la Unió per a l'erradicació, el control i la vigilància de determinades malalties i zoonosis, presentats per l'Estat espanyol per al 2019, entre els quals s'aprovava el programa d'erradicació de la tuberculosi bovina per al període comprès entre l'1 de gener de 2019 i el 31 de desembre de 2019.
Les proves diagnòstiques a tots els bovins majors de 6 setmanes són essencials en el programa de lluita i erradicació de la tuberculosi bovina.
La Unió Europea les estableix com a obligatòries i l'objectiu d'aquest ajut és compensar els ramaders per la realització de les proves.
El 25 de juliol de 2017 es va publicar en el Diari Oficial de la Generalitat de Catalunya l'Ordre ARP/161/2017, de 20 de juliol, per la qual s'aproven les bases reguladores dels ajuts per a la realització de proves diagnòstiques previstes en l'execució del programa de sanitat animal de prevenció, lluita i erradicació de la tuberculosi bovina, en base a les quals es van convocar els ajuts corresponents a 2017 (Resolució ARP/2100/2017, d'1 d'agost) i els corresponents a 2018 (Resolució ARP/1497/2018, de 20 de juny).
La Resolució de 25 d'abril de 2019, de la Direcció General de Sanitat de la Producció Agrària, per la qual es publiquen els programes nacionals d'erradicació, control i vigilància de les malalties dels animals per a l'any 2019 (BOE núm. 112 de 10.05.2019) va publicar el programa d'erradicació de la tuberculosi bovina per a l'any 2019, entre d'altres.
D'acord amb el programa nacional d'erradicació de la tuberculosi bovina de l'any 2019, s'han afegit al programa ramats de cabrum en determinades situacions, els quals han de ser sotmesos també a aquestes proves diagnòstiques, així com participar de la contribució financera de la Unió Europea per a les despeses originades per aquestes proves.
D'altra banda, es considera necessari simplificar la categorització dels mòduls de pagament de les despeses ocasionades per la realització de les proves diagnòstiques reduint-los de tres a dos.
Així mateix, s'hi introdueixen modificacions relacionades amb la tramitació telemàtica de les sol·licituds d'aquests ajuts.
Conseqüentment, valorada la conveniència de donar suport al sector boví mitjançant un ajut econòmic, d'acord amb l'article 92 del Text refós de la Llei de finances públiques de Catalunya, aprovat per Decret legislatiu 3/2002, de 24 de desembre, a proposta de la Direcció General d'Agricultura i Ramaderia del Departament d'Agricultura, Ramaderia, Pesca i Alimentació, i en ús de les atribucions que m'han estat conferides,
Modificació de l'apartat 1 de l'annex 1 de l'Ordre ARP/161/2017, de 20 de juliol.
Es modifica l'apartat 1 de l'Annex 1 de l'Ordre ARP/161/2017, de 20 de juliol, que queda redactat de la manera següent:
L'objecte dels ajuts que estableix l'Ordre és compensar les Agrupacions de Defensa Sanitària (ADS) pels costos derivats de la realització de la prova diagnòstica d'intradermoreacció a la tuberculina bovina (IDT), d'acord amb el programa d'erradicació de la tuberculosi bovina per a l'any 2019 a les explotacions bovines de reproducció i a les explotacions bovines d'engreix autoritzades a allotjar més de 10 bovins reproductors, així com la realització de les proves IDT als animals de l'espècie caprina que conviuen en aquestes explotacions."
Modificació de l'apartat 2.2 de l'annex 1 de l'Ordre ARP/161/2017, de 20 de juliol.
S'afegeix un apartat e) a l'apartat 2.2 de l'Annex amb la redacció següent:
"e) Les explotacions de cabrum on es realitzin les actuacions definides a la base 1 d'aquestes bases reguladores han d'estar inscrites en el Registre d'explotacions ramaderes, que preveu el Decret 40/2014, de 22 de març, d'ordenació de les explotacions ramaderes amb la classificació zootècnica de reproducció, i han de complir igualment els punts c) i d) anteriors."
Modificació de l'apartat 5.3 de l'annex 1 de l'Ordre ARP/161/2017, de 20 de juliol
Es modifica l'apartat 5.3 de l'Annex que queda redactat de la manera següent:
"5.3 L'import màxim de l'ajut s'estableix d'acord amb els mòduls següents:
a) Mòdul 1: 2,20 euros per prova diagnòstica d'Intradermoreacció a la tuberculina bovina (IDT) realitzada als animals següents:
Bovins d'explotacions amb subexplotació bovina de reproducció per a la producció de carn i d'explotacions amb subexplotació bovina d'engreix autoritzades a allotjar més de 10 bovins reproductors (inclou animals de boví de lídia).
Caprins que conviuen en explotacions bovines de reproducció i amb subexplotació caprina de reproducció per a la producció de carn.
b) Mòdul 2: 1,50 euros per prova diagnòstica d'Intradermoreacció a la tuberculina bovina (IDT) realitzada als animals següents:
Bovins d'explotacions amb subexplotació bovina de reproducció per a la producció de llet.
Caprins que conviuen en explotacions bovines de reproducció i amb subexplotació caprina de reproducció per a la producció de llet.
Bovins d'explotacions de reposició."
Modificació de l'apartat 6.1 de l'annex 1 de l'Ordre ARP/161/2019, de 20 de juliol
Es modifica l'apartat 6.1 de l'Annex 1 que queda redactat de la manera següent:
"6.1 Als efectes d'aquestes bases es consideren despeses subvencionables les proves diagnòstiques d'intradermoreacció a la tuberculina bovina (IDT) executades d'acord amb el programa d'erradicació de la tuberculosi bovina per a l'any de la convocatòria a les explotacions a què fa referència la base 1 d'aquestes bases."
Modificació de l'apartat 7 de l'annex 1 de l'Ordre ARP/161/2017, de 20 de juliol
Es modifica l'apartat 7 de l'Annex 1 de l'Ordre ARP/161/2017, de 20 de juliol, que queda redactat de la manera següent:
Les sol·licituds per acollir-se a aquests ajuts es presentaran per mitjans telemàtics des de la pàgina web http://seu.gencat.cat/, d'acord amb el procediment establert en l'annex 2, i mitjançant els formularis normalitzats establerts pel DARP.
No obstant això, quan no sigui tècnicament possible que la persona usuària accedeixi a visualitzar el missatge esmentat i que es tracti de tràmits que s'han de fer obligatòriament per mitjans telemàtics, si es produeix una interrupció no planificada en el funcionament dels sistemes electrònics durant l'últim dia establert per a la realització del tràmit corresponent, aquest es podrà dur a terme durant els tres dies hàbils consecutius."
Modificació de l'apartat 11.2 de l'annex 1 de l'Ordre ARP/161/2017, de 20 de juliol
Es modifica l'apartat 11.2 de l'annex 1 de l'Ordre ARP/161/2017, de 20 de juliol, que queda redactat de la manera següent:
"11.2 Els actes de tràmit que hagi de notificar l'òrgan instructor o el concedent es notificaran a les persones interessades individualment i de forma electrònica d'acord amb l'apartat 8 de l'annex 2."
Modificació de l'apartat 15 de l'annex 1 de l'Ordre ARP/161/2017, de 20 de juliol
Es modifica l'apartat 15 de l'annex 1 de l'Ordre ARP/161/2017, de 20 de juliol, que queda redactat de la manera següent:
"15.1 Les persones beneficiàries han de realitzar les actuacions objecte de l'ajut entre l'1 de gener i el 15 de novembre de l'any natural de la convocatòria i justificar-les i pagar-les abans del 22 de novembre del mateix any perquè es pugui procedir a la certificació i comprovació de l'execució de les activitats previstes.
15.2 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, la procedència i l'aplicació d'aquests fons a les activitats subvencionades.
15.3 Per mitjans exclusivament telemàtics, des de la pàgina web https://seu.gencat.cat, caldrà presentar el compte justificatiu, que inclourà:
a) Una memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts d'acord al model normalitzat, que es podrà obtenir en qualsevol dependència del DARP o des de la seu electrònica https://seu.gencat.cat.
b) Una memòria econòmica d'acord amb el model normalitzat, que es podrà obtenir en qualsevol dependència del DARP o des de la seu electrònica https://seu.gencat.cat i que ha de contenir:
b.1) Declaració del sol·licitant i perceptor de l'ajut sobre el nombre d'unitats físiques considerades com a mòdul.
b.2) Quantia de la subvenció calculada sobre la base de les activitats quantificades a la memòria d'actuació i els mòduls previstos en les bases reguladores o la convocatòria.
15.4 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres."
Modificació de l'apartat 22.2 de l'annex 1 de l'Ordre ARP/161/2017, de 20 de juliol
Es modifica l'apartat 22.2 de l'Annex 1 de l'Ordre ARP/161/2017, de 20 de juliol, que queda redactat de la manera següent:
"22.2 Les entitats sol·licitants i perceptores dels ajuts han de complir amb la normativa corresponent, tot adoptant i implementant les mesures de seguretat previstes per la Llei orgànica 3/2018, de 5 de desembre, de Protecció de dades personals i garantia dels drets digitals."
Modificació de l'annex 2 de l'Ordre ARP/161/2017, de 20 de juliol
9.1 S'afegeixen dos paràgrafs abans de l'apartat 1 de l'annex 2 de l'Ordre ARP/161/2017, de 20 de juliol, amb la redacció següent:
"Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la seu electrònica d'acord amb els criteris establerts a l'Ordre GRI/233/2015, de 20 de juliol, per la qual s'aprova el Protocol d'identificació i signatura electrònica en l'àmbit de l'Administració de la Generalitat de Catalunya.
Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la Seu electrònica mateixa."
9.2 S'afegeix un apartat 8 a l'annex 2 de l'Ordre ARP/161/2017, de 20 de juliol, amb la redacció següent:
D'acord amb l'article 43 de la Llei 39/2015, d'1 d'octubre, del Procediment Administratiu Comú de les Administracions Públiques i amb l'article 56.4 de la Llei 26/2010, de 3 d'agost, de règim jurídic i de procediment de les administracions públiques de Catalunya, des del moment del dipòsit de la notificació per part del Departament disposeu de 10 dies naturals per a la seva visualització o rebuig.
Si transcorregut el termini de 10 dies naturals no heu accedit a l'adreça electrònica https://seu.gencat.cat o hi heu accedit però no heu visualitzat la notificació, aquesta s'entendrà com a rebutjada.
Des del moment en què s'accedeix al contingut de la notificació, s'entén que aquesta ha estat practicada.
Barcelona, 10 de juliol de 2019